Cerkev

Cerkev (zriedkavejšie cerkov alebo cerkva, zastarano cirkev; z gr. Κυριακη (οικια) — (dom) Pána) je gréckokatolícky alebo pravoslávny chrám. Tento slovník uvádza, že cerkev je gréckokatolícky, resp. pravoslávny chrám.Podľa Slovníka cudzích slov (Mária Ivanová-Šalingová - Zuzana Maníková: Slovník cudzích slov. 3. vyd. Bratislava : Slovenské pedagogické nakladateľstvo, 1990, s. 165. ISBN 80-08-00006-6) je "cerkev -kvi ž. /rus./ pravoslávny kostol". Podľa Veľkého slovníka cudzích slov, 2000 je cerkev "gréckokatolícky kostol".Podľa Encyklopaedie Beliany "cerkev (rus.) - kostol" - pozri heslo cerkev in: Encyclopaedia Beliana uvádza: "cerkev (rus.) - kostol" Gréckokatolíci a pravoslávni pre svoje chrámy nepoužívajú slovo kostol.Porov. „Cerkev – zabudnuté slovo?“ In: Miroslav Gavala: Reflexie nad slovanskou duchovnosťou. BYZANT Košice, s. r. o., vydavateľstvo Spolku sv. Cyrila a Metoda v Michalovciach, 2008. s. 56-58. ISBN 978-80-855-81-47-8Porov. Schematizmus Prešovskej gréckokatolíckej metropolie 2008. Prešov : PETRA, n. o., 560 s. ISBN 978-80-8099-022-0: "Gréckokatolícka cirkev (nepoužíva termín kostol, ale chrám a cerkov či cerkva)" V každodennej komunikácii sa tak dá bežne rozlíšiť vierovyznanie podľa toho, či niekto chodí "do cerkvi" alebo "do kostola".Porov. Miroslav Gavala: Reflexie nad slovanskou duchovnosťou. BYZANT Košice, s. r. o., vydavateľstvo Spolku sv. Cyrila a Metoda v Michalovciach, 2008. s. 57. ISBN 978-80-855-81-47-8

Najznámejšími na Slovensku sú rusínske drevené cerkvi na východnom Slovensku.

 Vonkajšia dispozícia 

Cerkev je zvyčajne postavená tak, že je orientovaná smerom na východ. Na Slovensku je na cerkvách umiestnený trojramenný kríž. Na gréckokatolíckych cerkvách má tento kríž všetky priečne ramená vodorovné, na pravoslávnych cerkvách má spodné rameno šikmé.

náhľad|Interiér cerkvi v Bulharsku
 Vnútorné rozdelenie 

Z priestorového hľadiska sa cerkev sa člení na 3 hlavné časti: predsieň, loď a svätyňu. Okrem pozdĺžneho rozvrhnutia pôdorysu sa cerkvi často stavajú aj do pôdorysu gréckeho kríža. Charakteristickým znakom cerkvi je, že sa tam nachádza ikonostas, ktorý oddeľuje svätyňu od lode. Na ikonostase úplne vpravo v jeho hlavnom rade je umiestnená ikona svätca alebo sviatku, ktorému je daná cerkev zasvätená. Svätyňa, ktorá sa nachádza za ikonostasom je najdôležitejšou časťou cerkvi. Svätyňa symbolicky predstavuje nebeské kráľovstvo. Loď je časť cerkvi, ktorá je určená pre veriacich. Symbolicky predstavuje putujúcu Cirkev. Predsieň bola pôvodne určená pre katechumenov a kajúcnikov a symbolicky predstavuje očistec, resp. trpiacu Cirkev.

 Referencie 

 Pozri aj 
 Chrám
 Sobor
 Kostol

 Literatúra 
 Mojzeš, Marcel (ed.): Chrám v byzantskej tradícii. z architektonického, ikonografického, liturgického a teologického pohľadu. Prešov : PETRA, n.o., 2008. ISBN 978-80-8099-030-5
 Drevené gréckokatolícke chrámy na východnom Slovensku : Bardejov a okolie. Prešov : PETRA n.o., 2007. s. 9-20, 142. ISBN 978-80-8099-009-1

Kategória:Chrámy
Kategória:Gréckokatolícka cirkev
Kategória:Pravoslávne cirkvi